Jahon Sog`liqni saqlash tashkiloti koronavirusdan tuzalgan odamlarga «immunitet pasporti» bermaslikka chaqirmoqda

Jahon Sog`liqni Saqlash Tashkiloti ayni paytda COVID-19 dan shifo topgan odamlar uni ikkinchi marta yuqtirmasligiga kafolat yo`qligini ma`lum qilgan edi.
Jahon Sog`liqni Saqlash Tashkiloti o`z bayonotida koronavirusdan tuzalgan odamlarga «immunitet pasportlari» bermaslikka chaqirdi. Chunki bunday hujjatga ega bo`lgan odamlar virusdan saqlanish uchun berilgan umumiy tavsiyalarga rioya qilmasliklari mumkin. Bu esa virus tarqalish xavfini yanada oshiradi.
O`tgan hafta Chili kasallikdan xalos bo`lgan odamlarga «sog`lik pasportlarini» berishni boshlashini ma`lum qilgandi. Unga ko`ra, koronavirusni engib hayotga qaytgan odamlarning organizmi tekshiruvdan o`tkaziladi. Agar ularning tanasi virusga qarshi immunitet hosil qilganligi aniqlansa, ularning o`z ishlarini davom ettirishlariga ruxsat beriladi.